text: Sidste nytårsnat på skadestuen: Syv skader 
  02 januar 2015 kl. 07.34
  Syv personer blev behandlet for mindre fyrværkeriskader på skadestuen på Vejle Sygehus i løbet af nytårsnat. De syv vil næste år skulle til Horsens eller Kolding, fordi skadestuen i Vejle nattelukker fra på mandag.
  - Vi har haft 12 fyrværkeriskader i løbet af hele døgnet, og heraf var de syv i det tidsrum, som skadestuen skal være lukket fremover, fortæller fungerende afdelingssygeplejerske Metha Sørensen til TV SYD.
  Region Syddanmark har besluttet at lukke skadestuen i Vejle om natten. Fra kl. 22 til kl. 8.
  Lukningen træder først i kraft fra mandag.
  - Vi har besluttet at holde åbent nytårsnat og frem til mandag, fortæller de på sygehuset.
  Fremover vil f.eks. nytårsskaderne skulle visiteres til at køre til Region Midtjylland ? skadestuen i Horsens ? eller til skadestuen i Kolding.
  Og det vil uden tvivl betyde længere ventetid. Skadestuen i Kolding havde voldsomt travlt nytårsnat ? med 55 mindre skader i årets sidste døgn.
  